Document ID: 31989D0501

KOMISSION PÄÄTÖS,
tehty 18 päivänä heinäkuuta 1989,
puhdasrotuisten jalostussikojen kantakirjoja perustavien tai ylläpitävien jalostajien yhdistysten ja jalostusjärjestöjen hyväksymisen ja valvonnan perusteista (89/501/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon jalostussikoihin sovellettavista kotieläinjalostuksen standardeista 19 päivänä joulukuuta 1988 annetun neuvoston direktiivin 88/661/ETY(1) ja erityisesti sen 6 artiklan 1 kohdan neljännen luetelmakohdan,
sekä katsoo, että
kaikissa jäsenvaltioissa jalostajien yhdistykset, jalostusjärjestöt tai viralliset laitokset ylläpitävät tai perustavat kantakirjoja; sen vuoksi on tarpeen määrätä perusteet jalostajien yhdistysten ja jalostusjärjestöjen hyväksymiselle,
jalostajien yhdistysten ja jalostusjärjestöjen on haettava virallista hyväksymistä sen jäsenvaltion toimivaltaisilta viranomaisilta, jonka alueella niiden kotipaikka on,
jos jalostajien yhdistys tai jalostusjärjestö täyttää tietyt perusteet ja sillä on selkeästi määritellyt tavoitteet, on sen jäsenvaltion viranomaisten, jossa hyväksymistä haetaan, hyväksyttävä se virallisesti, ja
tässä päätöksessä määrätyt toimenpiteet ovat pysyvän kotieläinjalostusta käsittelevän komitean lausunnon mukaiset.
ON TEHNYT TÄMÄN PÄÄTÖKSEN:
1 artikla
Tullakseen virallisesti hyväksytyksi kantakirjoja ylläpitävien tai perustavien jalostajien yhdistysten tai jalostusjärjestöjen on toimitettava hakemus sen jäsenvaltion viranomaisille, jonka alueella niillä on kotipaikka.
2 artikla
Asianomaisen jäsenvaltion viranomaisten on hyväksyttävä virallisesti jokainen kantakirjoja ylläpitävä tai perustava jalostajien yhdistys tai jalostusjärjestö, joka täyttää liitteen edellytykset. Jäsenvaltiossa, jossa tietyllä rodulla on jo yksi tai useampia virallisesti hyväksyttyjä jalostajien yhdistyksiä tai jalostusjärjestöjä, voivat asianomaisen jäsenvaltion viranomaiset kuitenkin kieltäytyä hyväksymästä uutta jalostajien yhdistystä tai jalostusjärjestöä, jos se vaarantaa rodun säilymisen tai vaarantaa olemassa olevan yhdistyksen tai järjestön kotieläinjalostusta koskevan ohjelman. Tällaisessa tapauksessa jäsenvaltioiden on ilmoitettava komissiolle hyväksymisistä ja hylkäämisistä.
3 artikla
Asianomaisen jäsenvaltion viranomaisten on peruutettava virallinen hyväksyminen kantakirjoja ylläpitävältä jalostajien yhdistykseltä tai jalostusjärjestöltä, jos kyseinen jalostajien yhdistys tai jalostusjärjestö ei enää jatkuvasti täytä liitteen edellytyksiä.
4 artikla
Tämä päätös on osoitettu kaikille jäsenvaltioille.
Tehty Brysselissä 18 päivänä heinäkuuta 1989.

Labels: 7
6